Exemció en taxes DNI i passaports per família nombrosa\nBeneficis en matèria de justícia gratuïta\nAmpliació de la condició de família nombrosa\nGuia d’ajudes socials i serveis per a les famílies 2016\nIntegració del Règim Especial d’Empleats de la Llar en el Règim General\nSuport econòmic a les famílies que tenen al seu càrrec fills menors de 18 anys o fills amb la condició legal de discapacitat.\nDeducció per a les mares treballadores per fills menors de 3 anys\nLes mares treballadores per compte propi o aliena amb un fill menor de 3 anys poden rebre una deducció de fins a 1.200 euros per cada fill.\nPrestació per naixement del tercer fill o posteriors\nPrestació per naixement del tercer fill i successius, però està condicionada al nivell d’ingressos de la família.\nReducció de la jornada per cuidar fills menors de 6 anys o familiars dependents\nPossibilitat de reduir la jornada laboral pels suposats indicats. Permís de jornada reduïda per a fills de 12 anys\nPrestació universal i de pagament únic per part múltiple\nPrestació econòmica per a aquelles mares embarassades que no poden continuar al seu lloc de treball perquè aquest representa un perill per a l’embaràs.\nExcedència per la cura de familiars directes\nPossibilitat de sol·licitar l’excedència per la cura de familiars directes\nExcedència per la cura de fills menors de 3 anys\nPossibilitat de sol·licitar l’excedència per la cura de fills menors de 3 anys..\nPossibilitat de reduir la jornada laboral amb motiu de la lactància d’un fill menor de 9 mesos.\nDescomptes especials per a famílies nombroses.\nReducció en l’impost de matriculació de vehicles\nReducció del 50% de l’import de la base imposable de l’impost de matriculació dels vehicles automòbils amb una capacitat homologada no inferior a cinc places i no superior a nou, inclosa la del conductor.\nEl Ministeri d’Educació, Cultura i Esport atorga anualment beques d’estudis i ajudes per a l’adquisició de llibres i material didàctic.\nMaternitat, Paternitat, Risc durant l’embaràs, Risc durant la lactància natural\nReducció de jornada laboral per lactància\nÉs un permís de reducció de la jornada laboral per a assistir a la lactància d’un/a fill/a menor de nou mesos. El/la treballador/a podrà absentar-se del lloc de treball durant una hora diària, que es pot dividir en dues parts de mitja hora cadascuna o bé pot substituir-se per una reducció de la jornada laboral de mitja hora, en l’entrada o l’eixida del centre de treball.\nPodran acollir-s’hi tant la mare com el pare, si ambdós treballen, i és opció del/la treballador/a decidir gaudir de l’hora sencera o bé dividir-la en dues parts.\nCom afecta el salari?\nEl/la treballador/a continuarà rebent el sou íntegre durant el temps que s’acolla a aquest permís.\nAquest permís de reducció de la jornada laboral per lactància és compatible amb el permís de reducció de jornada laboral per a cuidar d’un/a menor (amb independència del tipus de jornada laboral que es faça), sense que això implique una reducció del sou per concepte de lactància.\nEl permís es demana en el mateix centre de treball. El treballador/a haurà d’avisar de la seua reincorporació a la jornada ordinària amb 15 dies d’antelació.\nLes administracions públiques competents establiran un règim d’exempcions i bonificacions per als membres de les famílies nombroses, en relació amb les taxes i preus per la prestació dels serveis o la realització d’activitats de la seua competència en els transports públics, urbans i interurbans, sense perjudici d’allò que s’estableix en la Llei 16/1987 de 30 de juliol, d’Ordenació dels Transports Terrestres.\nPer a establir les quanties dels beneficis, es tindrà en compte el caràcter essencial i les característiques de cada servei, així com les categories de família nombrosa.\nTransport aeri nacional\nEls membres de les famílies nombroses gaudiran d’una reducció del 5% si estan classificades en la Categoria General i d’un 10%, en la Categoria Especial, sobre les tarifes per serveis regulars nacionals de transport aeri.\nTransport per carretera, serveis regulars de transport interurbà\nEls membres de famílies nombroses i els que ho acrediten oficialment tindran dret a reduccions en els preus dels serveis regulars permanents d’ús general de transport de viatgers per carretera. Les reduccions seran del 20% i el 50%, segons si es tracta de famílies de les categories general o especial. Als efectes anteriors, el Ministeri de Foment establirà el procediment que hauran d’aplicar les empreses ferroviàries afectades per a efectuar les bonificacions anteriorment citades i la seua posterior liquidació i control per part de la Direcció General de Ferrocarrils.\nDret a reduccions en les tarifes de transport ferroviari de viatgers. Les reduccions seran del 20 i 50 per cent, segons es tracte de famílies de les categories general o especial. Les anteriors reduccions s’aplicaran, també en idèntiques quantitats, respecte del transport de mobles i altres estris pe raó de canvi de domicili.\nPer a tenir dret a l’aplicació dels descomptes prevists en aquest article, els interessats hauran de presentar, quan se sol·licite, el corresponent Títol Oficial de Família Nombrosa o document que acredite fefaentment tal condició i la categoria en què la mateixa es classifica.\nMetre València ofereix un descompte sobre el preu de la tarifa ordinària segons el tipus de bitllet i si la família nombrosa és de Categoria General o de Categoria Especial.\nLa línia de Transport Metropolità d’Alacant (TRAM) ofereix descomptes segons el tipus de bitllet per a les famílies nombroses.\nAquest descompte no s’aplica sobre el bitllet d’anada i tornada, ni sobre altres tarifes integrades o no, tals com l’abonament transport jove, el metro, bus, etc.\nTransport marítim. Línies regulars\nReducció del 20 per cent si estan classificades en la Categoria General, i d’un 50 per cent en la Categoria Especial, sobre les tarifes existents per la utilització de les línies regulars de transport marítim de cabotatge.\nLes anteriors bonificacions s’aplicaran, també en idèntiques quantitats, respecte del transport de mobles i altres estris per raó de canvi de domicili, quan es realitze dins dels trajectes especificats en l’apartat anterior.\nEn relació amb el requisit previ a l’expedició del bitllet s’ha d’entendre que, tractant-se de beneficiaris de bonificacions per família nombrosa, l’empleat de l’empresa naviliera o de l’agència haurà de recaptar dels interessats la presentació del Títol Oficials de Família Nombrosa o document que acredite fefaentment tal condició i la categoria en què es classifica.\nReducció en l’impost de matriculació de vehicles:\nÉs la reducció del 50% de l’import de la base imposable en l’impost de matriculació de vehicles per a famílies nombroses, regulat per la Llei 14/2000 de 29 de desembre, de mesures fiscals, administratives i de l’ordre social.\nS’han de complir els requisits que es detallen a continuació:\nFa falta tindre reconeguda la condició de família nombrosa amb el títol corresponent.\nFa falta que el vehicle tinga la capacitat homologada d’entre cinc i nou places, inclòs la del/ de la conductor/a.\nFa falta que el vehicle es destine a l’ús exclusiu de la família nombrosa.\nFa falta que el vehicle estiga matriculat a nom del pare, la mare o dels dos.\nFa falta que el vehicle no es venga en els quatre anys posteriors a la seua matriculació.\nFa falta que hagen transcorregut quatre anys en cas d’una matriculació prèvia que haja gaudit de la reducció mencionada (excepte els casos de sinistre total del vehicle).\nL’atorgament de la reducció també serà condicionada al reconeixement previ per l’Administració Tributària. La certificació acreditativa de la condició de família nombrosa és el Títol de Família Nombrosa expedit pel Departament de Benestar Social i Família de la Generalitat Valenciana.\nAmb objecte de gaudir de la reducció d’aquest impost de matriculació cal presentar el Títol de Família Nombrosa al concessionari de vehicles en el moment de la compra. El concessionari farà les gestions necessàries davant la Delegació d’Economia i Hisenda, on presentarà la documentació del vehicle juntament amb l’imprés de sol·licitud corresponent (model 467).\nTelèfon d’informació de l’Agència Tributària estatal: 901 200 245


La vida rural a Catalunya :: Libelista\nFa poques dècades en el camp català encara es llaurava amb cavalls, se segava amb dalla i es batia amb mules. Els canvis tecnològics i les noves formes de vida han abandonat tot aquest món en el calaix dels records, però també, afortunadament, l'han deixat fixat en els clixés fotogràfics. _La vida rural a Catalunya_ mostra aquest món rural que s'ha perdut. I ho fa en totes les seves facetes (per tipus de conreus i usos del camp) i intentant abastar tot el territori: des de l'alta muntanya pirinenca fins al Delta de l'Ebre, des de les fèrtils terres de la Garrotxa fins a les feixes costarudes del Priorat, des de les vinyes delPenedès als oliverars de les Garrigues, passant per la majoria de comarques catalanes. Però el llibre reflecteix, sobretot, la vida dura i abnegada de la gent del camp, els seus hàbits, els seus rituals, les seves tradicions ancestrals. Tot això en un llibre inèdit pel seu abast temàtic i territorial.


Gol 1. un gran equip - La tienda de Sofía\nGol 1. un gran equip.\nA Barcelona hi ha dues penyes juvenils de futbol: els diables rojos i l'acadèmia blava. Uns són del Barça de tota la vida i els altres de l'Espanyol. La rivalitat està servida i els entrenadors exigeixen el màxim als seus jugadors. Per. un cuiner francès, exjugador de futbol, té la dèria de crear un nou equip amb nois i noies amb un únic objectiu: passar-s'ho bé. I per muntar-ho "fitxa" un crack dels diables vermells, en Tomi. La resta de jugadors potser no seran uns botes d'or, per. segur que no deixaran indiferent ningú.\n'Go l', la sèrie que atrapa a tots els fans del futbol.\nGol 9. el retorn del capita\nGol 6. vacances de campionat!\nGol 28. benvinguts a italia!\nGol 30. fora de joc, cebetes!


‘Si volem els millors, els polítics han de cobrar més!’ | Malgrat tot\n‘Si volem els millors, els polítics han de cobrar més!’\nEn Duran ho ha dit avui: que els sous dels polítics són insuficients i haurien d’estar més ben retribuïts.\nNo ens quedem en que ho diu en Duran perquè, darrerament, s’ha anat convertint en un personatge antipàtic i, per tant, és fàcil fer-ne crítica. Fa anys que sento aquest argument -encara que sigui en privat- a molts polítics, periodistes, analistes i, fins i tot, a algunes persones crítiques i alternatives.\nDeixem de banda, per tant, qui ho diu: constatem que es diu. Deixem, també, el tema numèric: 75.000 o 100.000 euros són xifres potents. I sembla difícilment defensable afirmar que són baixes. Però no ens quedem en xifres, anem al més important: la qüestió de fons -i els valors que revela- que hi ha al darrere d’aquest argument.\nQuan es diu que els polítics haurien de cobrar més s’argumenta perquè es vol que els ‘millors’ professionals treballin a la política. I, es considera, si els sous públics són baixos respecte a l’empresa privada, els ‘bons’ sempre acabaran anant a la privada, i al servei públic només hi aniran els justets.\nSí? Vejam, perquè aquí hi ha alguns salts mortals.\nEn primer lloc, això és suposar que la gent es mou, a l’hora d’escollir una feina, per un sol o principal criteri: el sou.\nÉs un argument molt fràgil. No cal filosofar ni posar-se puretes. Simplement constatar la realitat: hi ha molta gent que, a l’hora d’escollir feina, pensa en molts altres criteris a més dels diners: l’horari, el temps lliure que li queda, si és a prop o lluny de casa, si el clima de treball és agradable, si li motiva de veritat la missió de l’empresa, etc.\nEn segon lloc, és donar per fet que la gent ‘més preparada’ invariablement optarà pel sou més alt. No hi ha gent ‘molt ben preparada’ que també valora altres qüestions, que té en compte els impactes de la feina, que té inquietuds col·lectives i projectes en clau de societat, comunitat, país, món? Negar això és com força bèstia, diria. I sobretot, poc realista.\nDe fet, quasi que l’argument es podria girar i als apologetes de ‘els polítics han de cobrar més per a captar els millors‘ els diria: si una persona només tria en funció dels diners, segurament ja no és la més preparada per a dedicar-se a la política, una feina amb una clara dimensió de servei públic.\nTres consideracions més:\n1. dir que sino posem sous alts els millors no aniran a la política, és una mica insultant cap a la gent -bona, ben preparada i gran professional- que ja s’hi està dedicant. Però, sobretot, és fals: fent feina a la política, hi conec gent molt competent i gent molt incompetent. I el grau de competència no va relacionat, precisament, amb el sou que cobren…\n2. la cantarella dels ‘millors’ s’hauria de posar molt en qüestió: no han estat en bona part els ‘millors’ a les grans empreses, als bancs i entitats financeres (de llarg, la gent amb millors sous) els que han dut a aquesta brutal crisi? Després del que ha passat, dir que la gent que vol cobrar més és la que ho farà millor… és un acte de fe francament innocent!\n3. si alguna cosa ha quedat clara d’aquesta crisi és que les ànsies incontrolades de fer més i més diners han fet saltar pels aires totes les convencions, totes les normes, tots els criteris de responsabilitat i tota l’ètica. Qualsevol sortida a la crisi actual i a la corrupció ha de passar, precisament i inevitable, per resituar el lloc i el paper tant central que hem donat als diners. I, això, també passa per a canviar valors: com el de creure que un sou molt alt és el camí.\n« A propòsit de la fusió de les Federacions d’ONG: una lloança i una autocrítica Per més insensible que sigui un poder, no és immune a una gran mobilització »\nData : 7 febrer 2013\nEtiquetes: Economia, Política, Sous\nToni (08:39:27) :\nM’has llegit el pensament!\njordiarmadans (10:03:16) :\nHo tindré en compte! 😉\nMaria (09:04:21) :\nMira, jo sóc d’aquestes analistes que algun cop han deixat anar algun argument d’aquests dels que critiques… I, sincerament, trobo que tens raó: a la política hi volem gent hornada, capaç i valenta, no persones que volen grans quantitats de diners. Jo mateixa, quan m’he interessat per la política activa, mai m’he mogut per aquests criteris i he vist molta gent preparada que tampoc ho fa.\njordiarmadans (10:05:26) :\nMaria, moltes gràcies per la teva aportació. És bonic llegir un comentari com el teu!\nI gràcies per la reflexió final: és un element més a tenir en compte. Si repasso alguna de la gent que conec que ha defensat aquest argument, me n’adono que la seva vida -i les opcions que ha anat prenent- contradiuen l’argument.\nSant Martí Sarroca (12:52:47) :\nPenso que la quantitat del sou no és important, penso que la política no pot ser mai professional. En el moment que un polític s’apalanca més de vuit anys, està creant una casta i això empobreix la democràcia. Si en vuit anys no has donat tot el que tenies per donar, deixa-ho, ja ho farà un altre (hi pot haver una excepció molt controlada, però aquesta hauria de ser la norma). I pel que fa als diners, no podem caure ni en un extrem ni en l’altre. El sou ha de ser digne i proporcionat a la responsabilitat que es te. Ni 400 € ni 90.000 €\nGuillem Romeu (12:49:40) :\nperdó, hauria d’haver dit “pocavergonya”, per a ser més benparlat. no havia sentit aquesta declaració d’en Duran, i ara ja puc assegurar que sí, és definitiu: cada cop ens resulta més antipàtic, amb tot mereixement.


RETAILcat - Unió d'Entitats de Retail de Catalunya - Qui som\nRETAIL significa vertebració de pobles i ciutats\nRETAIL significa ocupació, innovació i valor pel consumidor\nPer què RetailCat\nRETAILcat es constitueix amb la voluntat d’esdevenir la representació més innovadora del comerç català. La nostra missió és promoure els interessos del retail català fent lobby, fomentant el talent i la divulgació de bones pràctiques.\nEl sector del retail català té una llarga tradició. És un sector dinàmic en constant transformació que actualment s’enfronta a nous reptes en forma de nous competidors –eCommerce-; noves relacions amb els clients – la compra transformada en experiència, big data,-; nous formats de pagament; noves lleis i normatives,… i RETAILcat vol acompanyar-lo en aquesta nova realitat, liderant la seva representació, posant en valor la professió, apostant pel talent i la innovació, i creant i facilitant acords, eines i mecanismes que assegurin la competitivitat present i futura del retail català.\nJoan Carles Calbet – President de RATAILcat\nSalva Vendrell – Vicepresident i President de la Fundació Barcelona Comerç\nCristina Escudé – Secretària i Presidenta de Cecot Comerç\nGermán Cid – President de Comertia\nBenito García – Comertia\nJordi Casas – Cecot Comerç\nPròsper Puig – Fundació Barcelona Comerç\nIgnasi Pietx – Comertia\nLa divulgació i prestigi de l’ofici del retailer, mitjançant la professionalització del sector, l’aplicació de bones pràctiques i la consecució d’un sector model i referent.\nLa promoció del talent en forma d’innovació, formació, tendències, …\nL’establiment de RETAILcat a favor d’uns eixos comercials i operadors competitius. Presa de decisions relatives a les activitats comercials de les ciutats catalanes.\nEl retail ocupa directa i indirectament a centenars de milers de persones a Catalunya. És el principal ocupador privat. Qualsevol persona que treballi en productes i seveis de consum, des de la fabricació, al transport fins als punts de venda o els domicilis, compten amb el sector del retail pel seu creixement i rentabilitat.\nEls establiments de cada barri, poble i ciutat connecten cada dia amb els consumidors i constitueixen un baròmetre clau de l’economia. El retail contribueix de manera clara a la nostra economia i RETAILcat vol servir a tot el sector i ajudar-lo a créixer\nEl retail té impacte a tothom i a tot arreu, cada dia. I res té més impacte al sector que l’empremta que hi deixen els treballadors. El retail té moltes històries per explicar. Històries de persones. El retail va més enllà de vendre productes i serveis.\nRETAILcat integra totes les associacions de representació empresarial, sectorial i/o territorial vinculada al retail que, de manera lliure i voluntària, han demostrat el seu interès en les finalitats de RETAILcat.\nSón entitats fundadores de RETAILcat: Barcelona Comerç, Cecot Comerç i Comertia; segons dades del Departament de Comerç de Catalunya, la representació del 30% dels establiments de retail, el 7% del PIB català, i segons el Consorci de Comerç, Artesania i Moda de Catalunya, el 50% dels ocupats en activitats comercials al territori català.\nCecot Comerç té com a objectius, impulsar i fomentar el dinamisme en el retail mitjançant activitats d’informació, formació, difusió i intercanvi d’experiències. La seva junta està integrada per empresaris i empresàries dels diferents gremis i associacions empresarials que conformen la patronal catalana Cecot i representa un retail amb molta capacitat d’adaptació i que està assolint els reptes que garanteixen que els centres urbans continuïn donant vida a les ciutats.\nComertia és l’associació catalana d’empreses familiars de retail. Va néixer al 2002 per agrupar empreses amb marca reconeguda, vocació de creixement i lideratge, i amb la voluntat de compartir informació i experiències. Comertia representa un model empresarial que va més enllà del comerç tradicional, projectant, verticalitzant els seus processos i duent a terme projectes d’internacionalització.\nFundació Barcelona Comerç és una entitat sense afany de lucre, amb 20 anys de trajectòria, l’objecte i finalitats de la qual és promocionar tota mena de projectes i activitats orientades a afavorir el ple desenvolupament del comerç urbà de Barcelona, especialment dels seus Eixos Comercials adherits, en els ordres social, econòmic i cultural.\nPresident Fundació Barcelona Comerç


e Un cafè a 70 cèntims |Nativa\nUn cafè a 70 cèntims\nEscrit el 11/08/2011 per Olga Ábalos a la categoria Editorial, Postals d'estiu.\nPer variar una mica escric aquestes línies des d’un hotel de carretera a Mirabella Elcano, a uns 100 km de Nàpols, on nomes hi passaré unes hores. Que què faig aquí? No entraré en detalls ara, però el fet de tenir vàries feines fa que a vegades em trobi en situacions com aquestes. Aquí ningú porta cinturó de seguretat i diria que no hi ha controls d’alcoholèmia perquè molts conductors paren en doble fila per fer una cervesa en el bar de l’hotel. El sol pica de valent i la llum és especialment intensa degut al reflex de la pedra blanca típica d’aquí que està a tot arreu.\nAhir a la nit vaig assistir a uns concerts al poble de Paternopoli, on el caffè sol val 0,70€, la Polizia Municipale no diu que no a un trago de Sambuca mentre encara estan de servei, ser del SSC Napoli és com una religió -Maradona és gairebé innombrable de tant sant que és- i als restaurants sona una mena de cançó lírica, molt ensucrada i romàntica, anomenada Nuova Canzone Napoletana. No sóc capaç d’entendre res de les lletres perquè estan en dialecte napolità però em sembla que no acaben de ser la versió italiana dels narco-corridos mexicans que m’esperava trobar per aquí.\nMentre a la tele posaven un especial sobre Al Bano amb orquestra en una de les cadenes de Mediaset, o sigui, les de Silvio Berlusconi, no sé ben bé com explicar-ho però m’he posat a pensar en tot el tema de la publicitat, el patrocini de les marques i la música de que parlaves en la teva carta. Suposo que l’Al Bano no li fa res que Berlusconi li pagui una gala per emetre-la… La declaració que cites del Manolo d’Astrud deixa entreveure una situació molt complexa. Ser el més íntegre possible i coherent amb un mateix seria fantàstic però suposo que no deu ser fàcil veient com de difícil està la cosa per guanyar-se la vida fent música. Em pregunto quins grups poden renunciar al patrocini d’una marca comercial tenint en compte que gran part del negoci de la música és insostenible per ell mateix. I ja posats, renunciar a una subvenció, al patrocini públic. No sé si existeix algun estudi, però seria molt interessant conèixer quin tant per cert dels concerts que es fan, diguem a Barcelona, són rendibles sense inversions publicitàries de marques de beguda o subvencions públiques. Dit d’una altra manera, quins espectacles se sustenten només pels diners obtinguts de les entrades? Potser cal un canvi de model econòmic en això de la música… sinó al final els músics acabaran per ser com els esportistes, anuncis humans. Bé, alguns ja ho són…\n“Maestro…. Morente” en una paret al barri de Gràcia (Barcelona)\nTornant a l’Al Bano, també em pregunto quins ingressos els deu suposar als The Pepper Pots haver fet la cançó de l’estiu de TV3. Ho dic per poder valorar millor aquest tipus de decisions. I també em pregunto quins grups han dit que no a aquesta oferta estiuenca per possibles qüestions d’incompatibilitats morals… Tu tens més informació d’això?\nT’adjunto també una fotografia d’un anunci molt particular que vaig veure abans de marxar en una paret al barri de Gràcia. Hauria d’haver-hi més propaganda com aquesta… Senyals tan espontànies com les cares de Bélmez, que t’inspiressin música.\nTambé tinc ganes que torni a escriure la Cristina,…. En unes hores torno a estar per Barcelona. Ja t’explicaré més coses!\n« Esperant Godot, 17/7 Pla estratègic de la música a Gràcia (2006) »


Eva Parera es presenta com la candidata "revolucionària" a l'alcaldia de Barcelona\nPresentació de la candidatura de Valents amb la candidata Eva Parera al centre © Valents\nSota el lema “Reconstruir Barcelona” Valents ha anunciat aquest dijous al matí que Eva Parera és la seva aposta com a candidata a l’alcaldia a la capital catalana de cara a les eleccions del 28 de maig del 2023. Nascuda a l’Hospitalet de Llobregat, viu a Sant Gervasi des de fa cinc anys i aquest mandat ocupa el càrrec de regidora presidenta del Districte de Sarrià – Sant Gervasi.\nEn un acte per a la premsa al Moll de la Marina i en un discurs iniciat breument en català abans de continuar en castellà, Parera s’ha presentat com la candidata “revolucionària” i ha assegurat que la gestió de la ciutat no és compatible amb fer activisme, interpel·lant a Ada Colau, de qui ha dit que el seu consistori té “prioritats errònies” com la reducció de l’espai al vehicle privat.\nTambé ha demanat la “unitat del constitucionalisme” per deixar en fora del joc el “tripartit de la misèria” que creu que podrien formar Comuns, el PSC i Esquerra Republicana. Preguntada per si el constitucionalisme inclou el partit de la ultradreta Vox, Parera ha respost que sí i ha dit que la seva formació “no tanca portes” si és per treballar a favor de la ciutat.\nParera va ser número dos de Manuel Valls a l’Ajuntament de Barcelona i quan l’exprimer ministre francès va decidir plegar fa un any, ja va anunciar que seria la propera candidata. Llavors el partit encara no havia decidit canviar de nom i dir-se Valents en comptes de Barcelona pel Canvi.


Segona pell | Laboratorios Magriña\nBase lleugera d’ús diari, filmògena i allisant, d’efecte tractant i sensorial, que s’inscriu en les últimes tendències de productes “beauty booster”.\nEstà formulada a base d’una nova tecnologia que permet una xarxa de biopolímers naturals teixits, sense cap tipus d’agent químics, aportant a la superfície cutània l’efecte d ‘ “una segona pell” sense obstruir la seva respiració. Forma així, una barrera complementària que la protegeix de tot tipus d’agressions incloent les mecàniques. Dificulta l’adherència de partícules de pol·lució i / o d’agents irritants). Constitueix un autèntic factor de bellesa immediata perceptible des de la primera aplicació: tensa la pell, atenua les arrugues i disminueix la grandària dels porus en pocs minuts. A més millora la durabilitat del maquillatge.\nComplementa la seva acció, amb dos actius d’oxigenació i reparació cutanis que asseguren un efecte global protector / antiaging per a una pell impecable.\nAplicar sobre la pell perfectament neta com a base diària i / o abans del maquillatge sobre cara, coll i escot fins a la seva total absorció.\nTot tipus de pells, particularment les més madures.\nComplex Extracte d’algues & Extracte de fruita de tara: ingredient de tecnologia única a base d’un biopolímer natural que actua com a una segona pell. Protegeix la pell d’agents exògens nocius. Tensor genuí des de la primera aplicació, amb efectes suavitzant i antiarrugues. Restaura la lluminositat de la pell. Amb efecte suavitzant i allisant. Perceptible de manera evident.\nExtracte d’alga daurada: per a una protecció integral diària de la pell. Constitueix un efecte barrera a la degradació cutània que es produeix amb el pas dels anys i de les agressions solars. Amb un reparador natural. Presenta també una acció hidratant i descongestiva.\nAgent oxigenant: actiu protector de les cèl·lules de la pell. Amb un potent efecte antioxidant està específicament dissenyat per capturar els radicals lliures i les principals espècies reactives que donen lloc a un ampli rang d’efectes perjudicials per a la mateixa com el deteriorament de l’ADN, les alteracions de proteïnes, l’oxidació dels lípids cutanis o la inactivació d’enzims, el que comporta a una acceleració de l’envelliment de la pell. Constitueix una bombolla activa que purifica les seves cèl·lules.


El Circ Ciutat dissabte, 27 d'octubre de 2018\nLa maqueta de la conca hídrica del Francolí ja és una realitat. Es tracta d'una creació del tarragoní Elies Torres, autor de la maqueta de Tàrraco, i és fruit d'una iniciativa conjunta entre la Fundació Mare Terra i Dow Tarragona, que és qui l'ha finançat. La maqueta té una grandària és de sis metres quadrats, representa tota la conca del riu i inclou els ecosistemes i pobles que l’acompanyen en el seu camí i està concebuda per facilitar l’explicació i el coneixement de l’entorn natural de Tarragona.\nAvui s'ha presentat la maqueta de la conca híbrida del riu Francolí, construïda per Elies Torres, l'autor de la maqueta de Tàrraco. Hi estan representats 2.400 m2 i inclou els ecosistemes i pobles que acompanyen el riu en el seu camí. La maqueta ja està exposada a l'Escola de Natura Francolí.\nEn total s’han reproduït 2.400 quilòmetres quadrats de paisatge en una escala 1:20.000, i per la seva construcció s’ha fet servir fusta, suro, guix plàstic, poliestirè i un material especial per protegir-la de possibles desperfectes.\nFoto: facebook Dídac Nadal\nLa conca del riu està marcada amb una línia gruixuda de color vermell perquè es pugui reconèixer a primera vista. També es poden observar totes les infraestructures del territori, el litoral des de Torredembarra fins a Miami Platja, indrets com la Catedral de Tarragona, el Monestir de Poblet, Port Aventura, el Port de Tarragona i els polígons químics, entre d'altres.\nLa inauguració ha tingut lloc avui dissabte; un any després de posar en marxa el projecte, i ha comptat amb la presència de més d’un centenar de persones, que han pogut veure la maqueta en el seu primer dia d’exposició a l’Escola de Natura Francolí.\nTambé s'ha netejat la llera del Francolí\nLa inauguració de la maqueta s’ha fet coincidir amb una acció de neteja del Francolí organitzada per Dow i que ha tingut l’Escola de Natura com a base d’operacions. Al voltant de 150 voluntaris han pres part en aquest cleanup day on s'han recollit més de 400 kg de deixalles i que precisament ha començat amb una visita a la maqueta, de manera que els participants han pogut conèixer el terreny abans de trepitjar-lo.\n"La maqueta marcarà un abans i un després en la divulgació sobre el Francolí. N’estem convençuts que serà una eina indispensable de la que es beneficiaran molts estudiants, que al cap i a la fi és el més important”, ha destacat Ángel Juárez, president de Mare Terra, qui ha afegit que “la maqueta ens serveix per reforçar l’Escola de Natura com a centre d’interpretació del Francolí".\nL’acte d’inauguració ha comptat amb la presència del president de Mediterrània, Ángel Juárez; el president d’Espanya i Portugal de Dow Chemical Ibérica, Jon Bilbao; el director del Complex Industrial de Dow Tarragona, Jaume Sariol; la Tinent d’acalde de Tarragona, Begoña Floria, diversos batlles de municipis pels quals hi transcorre el Francolí, així com autoritats d’altres institucions.


Notícies - La Mostra de Turisme Jove assessora els majors de 16 anys per a les vacances\nLa Mostra de Turisme Jove assessora els majors de 16 anys per a les vacances\nEl Casal TorreBlanca, espai d'assessorament / Foto: Localpres\nLa Mostra de Turisme Jove, una iniciativa de l'Oficina Jove de Sant Cugat, ofereix aquest dimecres al Casal Torreblanca un servei d'assessorament de mobilitat internacional. La proposta forma part de la primera edició d'aquesta iniciativa, que ofereix diverses activitats i serveis adreçats als joves a partir de 16 anys, entre les quals destaca un taller d'anglès per viatjar totalment gratuït.\nMarta Argacha serà la responsable de respondre tots els dubtes del jovent pel que fa a mobilitat internacional. Les consultes es podran fer de dos quarts de cinc a dos quarts de vuit del vespre. Aquest assessorament es repetirà d'aquí a una setmana, de deu del matí a una del migdia.\nLes activitats segueixen aquest dijous a les sis de la tarda amb la conferència 'Interrail, tot un món al teu abast', on se sortejaran dos tiquets d'Interrail. El programa continua dimarts de la setmana que ve, a les sis de la tarda amb la xerrada, 'Què cal tenir en compte abans de marxar de viatge?'. Aquest mateix dia comença un taller d'anglès dirigit a aquells que vulguin viatjar.


Messi: "Mai he parlat català, però els meus fills sí que el parlen" - CATzona\nMessi: “Mai he parlat català, però els meus fills sí que el parlen”\nLeo Messi porta més anys a Catalunya que a Argentina. Tot i això, el '10' ha assegurat en una entrevista a RAC1 que "mai ha parlat català perquè mai l'he pogut parlar fluid, sempre he parlat castellà, però els meus fills el parlen perquè han nascut aquí".\n"Mateo va néixer l'11 de setembre, més català impossible"\nMessi ha rebut molts premis individuals i col·lectius, però aquest any va obtenir un dels més especials, la Creu de Sant Jordi. "Va ser una distinció impressionant, era diferent a tots per ser diferent. Porto més temps aquí que a Argentina, els meus fills són catalans. Mateo va néixer l'11 de setembre, més català impossible", ha comentat.\nEn l'entrevista a RAC1, Messi ha repassat l'actualitat futbolística, com el frustrat fitxatge de Neymar, una possible marxa del Barça el 2013, i quines han estat les persones més importants durant la seva carrera.


Has buscado incontinència | #desprésdelcàncer\nResultats de buscar: incontinència\nQuè és el sòl pelvià El sòl pelvià, o zona perineal, està format pel conjunt de músculs, lligaments, teixits conjuntius i nerviosos situats a la part baixa de l’abdomen, el que s’anomena cavitat pelviana. Embolcalla els òrgans ubicats a l’interior de la pelvis: la bufeta, el recte i l’úter en el cas de les …\nCom estic cirurgia, comestic, disfunció, efectes, erèctil, incontinència, pròstata, secundaris, urinària\nHola, em dic Elena Sabidó. Tinc una filla de 6 anys que es diu Marina i la meva parella es diu Flavio. Actualment estic treballant perquè l´Institut Nacional de la Seguretat Social (INSS) va considerar que estic recuperada per a treballar de la feina que ja feia. A finals de l´any 2013, cap el …\nComparteixo adenocarcinoma, comparteixo, elena, endometri, entrevista, testimoni\nEm dic José Sánchez, tinc 74 anys i estic jubilat. Ara fa 12 anys, el 2005, em van diagnosticar un càncer de pròstata. Va ser durant una revisió rutinària a l’uròleg. Era el mes de juliol i els metges van veure que tenia el tumor al mig de la pròstata. Al cap de cinc …\nComparteixo càncerdepròstata, comparteixo, entrevista, jose, testimoni\nSeqüeles fisiològiques: les grans oblidades\nAfortunadament, cada cop és més freqüent sentir parlar del càncer i de les seqüeles que se’n deriven, però encara no se li dóna suficient visibilitat a un aspecte molt rellevant que té un gran impacte en la vida diària de les persones que les pateixen: les seqüeles fisiològiques. Què entenem per seqüeles fisiològiques? Es podrien …\nCom estic colon, comestic, digestiu, hipertensió, incontinència, memòria, pulmons, seqüeles fisiològiques


ÈXIT ABSOLUT a la Calçotada Solidària de Terrassa - Motoristes.cat\nInici Actes solidaris ÈXIT ABSOLUT a la Calçotada Solidària de Terrassa\nFotografia de Pepi DC\nÈXIT ABSOLUT a la Calçotada Solidària de Terrassa\nAquest passat diumenge va tenir lloc a Terrassa la Calçotada Solidària a la seu de Rodes Solidàries. Una vegada més les motos han estat el nexe d’unió de bones persones, que en aquesta ocasió van ajuntar-se en contra de les malalties minoritàries.\nLa jornada va veure’s marcada pels forts vents que han causat estralls a tot el territori aquest cap de setmana, però malgrat el temporal, al voltant de 300 persones van gaudir d’una trobada marcada pel bon ambient, la música en directe, un objectiu noble i uns 3.000 calçots.\nEl més important de tot plegat, però, és que des de l’associació van poder recollir prou fons per cobrir el cost de la cadira especial i adaptada per l’Àngel, un nen de 9 anys afectat per una malaltia minoritària, la família del qual es troba en una situació delicada.\nNomés ens queda desitjar més i millors èxits per Rodes Solidàries, i per totes les agrupacions de persones que decideixin unir-se i lluitar per les causes nobles.\nVídeo d’Alberto Martínez\nFotografies de Pepi DC\nArticle previLa Vigo, un impressionant prototip de moto elèctrica\nArticle següentL’Honda X-ADV ja és oficial a Itàlia


Quatre homes, i el Crist\nOrigen del paganisme\nHavent conegut Déu, no el glorificaren com Déu ni li van donar les gràcies.\nL'home esdevé la fi última, el centre i la mesura de totes les coses. Tot el coneixement de l'home ha de sorgir de la seva observació i raó, amb la que ho jutja tot. No es poden admetre cap tipus de interferències sobrenaturals. Exemples són Plató, Aristòtil, Galè, Lucreci. Es manifesta com Idòlatra, Deista, Panteista, Ateu. La seva vida està marcada per l'absolutització de la seva voluntat i per la negació d'un Déu únic i veritable. Quan es troba davant el Crist, la seva pregunta, feta amb un deix de menyspreu, és: «I quina cosa és veritat?» (Joan 18, 38.)\nOrigen del saduceïsme\nEstà nominalment inserit a la Religió Revelada i admet un Déu, però nega allò que li desplau des del seu condicionant filosòfic racionalista. Ha acceptat en realitat la filosofia del pagà tot i revestint-se d'una roba religiosa.\nPot ésser el summe sacerdot dels jueus, o un dels principals sacerdots, un dirigent religiós. Pot ser un pastor o predicador. Però es dedica a desvirtuar la Revelació de Déu, i fins i tot el cànon, dient que no hi ha àngels ni esperits. Els antics saduceus negaven la validesa de tot el cànon menys el Pentateuc. Avui dia, els moderns seguidors d'aquesta escola, també generalment revestits de roba religiosa, neguen a més, i potser sobre tot, la paternitat de Moisés per al Pentateuc. Molts es decanten vers una mena de Deisme, i d'altres vers el Panteisme. Apliquen les eines del racionalisme humanista per desvirtuar i fins i tot negar les Escriptures que són la Paraula de Déu. Quan es troba davant el Crist, inventa històries i situacions fictícies, ignorant les Escriptures per defugir-ne la seva revelació i negar el poder de Déu. (Veure l'Evangeli de Mateu, 22, 23-33.)\nOrigen del fariseïsme\nÉs el que es considera bona persona, digne de lloança, que creu tot el que cal creure i fa tot el que cal fer a fi que Déu li doni l'aprovat. Busca establir la seva pròpia justícia, però en aquest procés nega la justícia de Déu i la necessitat de la redempció de Crist com única forma d'arribar a Déu.\nEl fariseu reconeix que Déu és, i que ha donat a conèixer la Seva voluntat per a la vida dels homes. Considera que si manté tota la voluntat de Déu i es mostra obedient, Déu l'haurà d'acceptar. En els temps de Jesús, els fariseus es consideraven justos i sants perquè intentaven mantenir la lletra de la llei, i consideraven per tant que Déu els havia d'acceptar. Eren «bona gent», religiosos, observants, bons coneixedors de les Escriptures. Però estaven també molt condicionats per una sèrie de distorsions de l'ensenyament religiós, al que ells donaven tant o més valor que a les Escriptures: La Tradició. Jesús els va haver de dir: Per la vostra Tradició invalideu la paraula de Déu, ensenyant com preceptes de Déu paraules d'homes.\nEn efecte, per la seva tradició mantenien que podien guardar la Llei de Déu i ser acceptats per Déu com justos quan morissin. No havien vist l'objecte de la Llei, que ens mostra l'apòstol Pau dient-nos que la Llei es per demostrar la nostra pecaminositat universal: la llei ens demostra pecadors, i per tant destituïts de la glòria de Déu. Els fariseus dels temps de Jesús haguessin pogut dir: No mato, no robo, no faig mal a ningú. Però Jesús els va dir quina era la realitat. El problema rau en el nostre cor, que és dolent. Tota pretensió de justícia pròpia, davant la santedat de Déu, es falsa: «Del cor provenen els pensaments dolents, homicidis, adulteris, fornicacions, furts, falsos testimonis, injúries.» «Qui s'enfadi contra el seu germà serà sotmès al tribunal.» «Qui mira una dona per desitjar-la, ja ha comès adulteri amb ella en el seu cor.» «¿Qui pot dir, "ja tinc el cor pur, estic net del meu pecat?"» (Proverbis 20, 9).\nEl fariseu, quan es troba davant el Crist, li presenta falses disjuntives, tractant de fer-lo quedar en mal lloc i justificar-se ell mateix. (Veure Mateu 22, 15-22).\nOrigen del deixeble\nPrové de qualsevol dels anteriors camps, en reconèixer en Jesús, l'Ungit de Déu, el seu Salvador i Senyor, en penediment vers Déu i fe en Jesucrist. Quan se'n adonà de qui realment era Jesús, Pere va dir, tot llançant-se als Seus peus: «Apartat de mi, Senyor, que sóc un pecador» (Lluc, 5:8).\nQuan se l'hi aparegué al Camí de Damasc, Pau, confós i penedit de la seva oposició contra Jesús, li va dir: «Senyor: ¿Què vols que faci?» (Fets 9:6).\nEl deixeble del Senyor Jesús reconeix que no pot donar ell mateix satisfacció a Déu pels seus pecats.\nReconeix que «el Crist Jesús vingué al món per salvar els pecadors» (1 Timoteu 1:15) i que «hi ha un sol Déu, hi ha també un sol mitjancer entre Déu i els homes, el Crist Jesús home, el qual es donà a sí mateix en rescat per a tothom» (1 Timoteu 2:5-6).\nEl deixeble accepta de tot cor que el Senyor Jesús, el Crist, «morí pels nostres pecats segons les Escriptures, que fou sepultat, i que ressuscità el tercer dia segons les Escriptures; que s'aparegué a Cefes i, acabat, als dotze. Després s'aparegué a més de cinc-cents germans alhora ...» (1 Corintis 15:3-6), i que Jesús, «després d'haver ofert un sol sacrifici pels pecats, s'ha assegut per sempre a la dreta de Déu, i espera des d'ara que els seus enemics siguin posats per a escambell dels seus peus. Perquè només amb una sola oblació ha deixat per sempre més perfectament acabada la seva obra en aquells qui són santificats» (Epístola als Hebreus, 10:12-14).\nÉs conscient de les paraules de l'Escriptura, que ens diu: «és per la gràcia que heu estat salvats mitjançant la fe; i això no ve pas de vosaltres: és de Déu, el do; no ve de les obres perquè ningú no se'n gloriï. En efecte, som obra seva, creats en el Crist Jesús amb vista a les obres bones que Déu preparà per endavant perquè les practiquéssim» (Epístola als Efesis 2:8-10).\nDe manera que, havent rebut aquesta salvació de pura gràcia pel sacrifici de Crist, i recolzant-se en el Ressuscitat, empren la seva nova vida pel camí de bones obres que Déu li posa al davant, no com a camí de salvació, sinó com un que ja ha estat salvat, per viure per agradar a Déu qui l'ha salvat.\nEl deixeble recorda que la seva vida com a seguidor del Mestre està marcada per aquella descripció de l'Escriptura, referint-se als pagans que havien rebut la salvació anunciada en l'Evangeli:\n«Com us convertíreu a Déu, abandonant els ídols, per servir el Déu viu i veritable i esperar del cel el seu Fill, que ell ressuscità d'entre els morts, Jesús, que ens allibera de la ira que ha de venir» (Primera Epístola als Tessalonicencs, 1, 9-10).\nPerquè tant va estimar Déu el món, que va donar el seu Fill unigènit perquè tot el qui creu en ell no es perdi, sinó que tingui la vida eterna. Que Déu no va enviar el seu Fill al món per condemnar el món, sinó perquè el món sigui salvat per mitjà d'ell. Qui creu en ell no és condemnat. Qui no hi creu ja és condemnat, perquè no ha cregut en el nom de l'unigènit Fill de Déu. La condemna consisteix en això: que la llum va venir al món, i els homes es van estimar més les tenebres que la llum, perquè les seves obres eren dolentes. ... Qui creu en el Fill té la vida eterna; però qui no vol creure en el Fill no veurà la vida, sinó que la ira de Déu plana damunt d'ell (Evangeli de Joan, 3:16-19, 36).\nL'Esperit i l'Esposa diuen: «Vine». El qui ho escolta, que digui: «Vine.» Qui tingui set, que vingui; el qui vulgui, que prengui de franc l'aigua de la vida (Apocalipsi 22:17).\nNom original del fitxer: Quatre Homes.rtf - preparat el dimarts, 7 octubre 1997, 10:51


LLIURAMENT DEL XEC SOLIDARI DE 5A EDICIÓ DE LA CAMINADA SOLIDÀRIA FEM UN PAS CONTRA LA DIABETIS" - Agenda - IISPV\nLLIURAMENT DEL XEC SOLIDARI DE 5A EDICIÓ DE LA CAMINADA SOLIDÀRIA FEM UN PAS CONTRA LA DIABETIS"\nLLIURAMENT DEL XEC SOLIDARI DE 5A EDICIÓ DE LA CAMINADA SOLIDÀRIA FEM UN PAS CONTRA LA DIABETIS”\nTarragona, 20 de gener 2019.- Ha tingut lloc el lliurament del xec solidari per part de l'Ajuntament de Perafort i Puigdelfí, i l'Ajuntament dels Garidells, al Grup de recerca en Diabetis i Malalties Metabòliques Associades (Grup DIAMET) de l'Institut d'Investigació Sanitària Pere Virgili (IISPV) i de l'Hospital Universitari de Tarragona Joan XXIII (HJ23). Es tracta del lliurament oficial de l'import recaptat en l'esdeveniment 5a Caminada Solidària "Fem un pas contra la diabetis", organitzada pels ajuntaments de Perafort i Puigdelfí i els Garidells, i celebrada amb motiu del Dia Internacional de la Diabetis el passat 1 de desembre de 2019.\nLa caminada també va comptar amb el suport d'associacions i comerços locals, tant de Perafort i Puigdelfí, que van aportar el seu gra de sorra de forma totalment desinteressada; tanmateix, es va comptar amb el suport de Granges Prió (Els Garidells) i Automecànica Dols i Estètica Sonia Palacios (Perafort).\nPer a l'ocasió, s'ha comptat amb la presència de les institucions organitzadores; per part de l'Ajuntament de Perafort i Puigdelfí, el Sr. Xavier Prim, Regidor d'esports; el Sr. Marc Gavaldà, Regidor de Joventut i festes i el Sr. Sergi Vernet, diabètic i impulsor de la caminada; per part de l'Ajuntament de Garidells, el Sr. Marc Bigordà, Alcalde, i el Sr. Francisco Dols, Regidor; la Dra. Sònia Fernández-Veledo, Investigadora Responsable del Grup DIAMET i el Dr. Joan Vendrell, director de l'IISPV.\nL'import recaptat ha estat de 810,00 Euros, diners que es destinen al Grup de recerca DIAMET de l'IISPV que desenvolupa la seva activitat a l'Hospital Universitari Joan XXIII de Tarragona. Aquest import ajudarà a avançar en l'estudi de les diferents línies de recerca que duu a terme sobre la diabetis. En aquest ocasió els diners es dedicaran a finançar els treball que s'estan duent a terme en dones amb diabetis durant l'embaràs a on s'estudia els efectes d'aquesta malaltia sobre les cèl·lules mare que es troben a la placenta.\nLa Diabetis és una malaltia amb una elevada prevalença entre la població i malgrat tots els esforços que es fan, tant per la seva prevenció, com pel seu tractament, malauradament hores d'ara continua sent un greu problema per la nostra societat. La Diabetis condiciona la vida de les persones que la pateixen, dels seus familiars i de la societat en general. La Diabetis de l'embaràs també duu sobre afegides les conseqüències sobre el fetus i sobre el futur, tant de la mare, com del nadó, augmentant la possibilitat de que amb el temps acabin patint problemes derivats d'aquesta malaltia.\nAixí doncs, tots els esforços que es facin per lluitar i poder vèncer la Diabetis en totes les seves formes, són benvinguts i necessaris especialment quant, com en aquest cas, provenen de la consciència de la problemàtica per part dels agents socials.\nActes com la Caminada Solidària «Fem un pas contra la diabetis», que ha celebrat la 5a edició, són una mostra de la implicació de la societat i l'administració local més propera a les persones, en la promoció de la salut, tot un exemple a seguir.\nAmb la voluntat d'institucionalitzar el dia de la recerca sobre la diabetis, es preveu organitzar aquest any 2020 una sisena edició de la Caminada.\nEl Grup DIAMET i l'IISPV volen agrair especialment a tots els organitzadors i a totes les persones que han contribuït a fer que aquesta Caminada Solidària es dugui a terme, sobretot a Sergi Vernet, impulsor de la caminada. Sense aquest treball col·laboratiu, aquesta iniciativa no podria ser possible.\nUn gra de sorra més per fer recerca sobre la diabetis per a la gent del territori.\nMés sobre l'IISPV:


S. XIV, XIX-XX\nAccés des de la ctra. de Terrassa\n41° 36′ 21″ N, 2° 04′ 29″ E / 41.6058°N,2.07472°E / 41.6058; 2.07472Coord.: 41° 36′ 21″ N, 2° 04′ 29″ E / 41.6058°N,2.07472°E / 41.6058; 2.07472\nEl Castell de Clasquerí –o Castell de Castellar– és un castell del municipi de Castellar del Vallès (Vallès Occidental). El castell de Castellar es troba a prop del poble, a l'altra banda del riu Ripoll. El camí al castell es troba en el quilòmetre 26 de la carretera de Sant Sadurní d'Anoia a Sentmenat. El seu emplaçament equivalia a una defensa natural. El conjunt arquitectònic de quatre zones és format pel castell, la capella de Santa Bàrbara, la zona de l'aqüeducte i la zona de la masoveria. Conjuntament conformen un pati clos amb una bassa rectangular i permeten una vista panoràmica, en direcció a llevant, del nucli de Castellar del Vallès. El conjunt inclou un aqüeducte que uneix la zona del Castell amb l'altra zona del conjunt coneguda com la masoveria, situada al vessant nord oriental i d'accés a la finca. És una obra declarada bé cultural d'interès nacional.\nPrimeres referències documentals[modifica]\nComtes de Barcelona[modifica]\nCastellar i els Montcada[modifica]\nDonació a Sant Llorenç del Munt[modifica]\nEl 23 de juliol de 1039, Ermessenda i el seu net Ramon Berenguer I, donen com a dret propi i de forma perpètua. El document de dació contempla que Ermessenda n'és la propietària per la compra que en feu a Guillem de Montcada i la seva esposa, aquest fet demostraria que entre 1017 i 1039 Ermessenda hauria tornat a adquirir (o segons algunes hipòtesis ho hauria fet per primera vegada) el castell. L'objectiu de la dació, segons els historiadors, era afavorir el clergat per contrarestar la pressió de la nova generació aristocràtica que, en els anys de minoria d'edat del comte net (1035-1041), havia augmentat els atacs a la supremacia comtal. La dació comprenia el castell, a més a més de terres, vinyes, cases, corts, pastures, boscos i molins. entre d’altres.\nFeu de Castellar[modifica]\nEn la capella de Santa Bàrbara s'hi celebraven els cultes religiosos de la família del castell. Quan la família deixà de residir-hi habitualment va perdre el privilegi o llicència de culte. L'any 1849, i accedint a la súplica de l'Il·lustríssim Senyor en Joaquim de Sentmenat, senyor del Castell de Clasquerí, en Francesc Bosch, vicari general de Barcelona i Governador (Sede Vacante), permeté que se celebrés a Santa Bàrbara el culte, sempre que hagi estat convenient.\nFotografies del castell de Clasquerí del Blog de castellCatalans[Enllaç no actiu]\nObtingut de «https://ca.wikipedia.org/w/index.php?title=Castell_de_Clasquerí&oldid=30091674»\nEdificis historicistes del Vallès Occidental


Serveis de Traduccions d'italià - SIGNEWORDS SIGNEWORDS\nServei de Traduccions d’italià / TRADUTTORI DI ITALIANO\nSi necessites traduccions d’italià a qualsevol idioma o de qualsevol idioma a italià, demana pressupost sense compromís.\nA l’actualitat, l’italià és una llengua molt activa i traduir italià és una de les activitats que duem a terme de forma quotidiana a SIGNEWORDS. Aquest idioma s’empra tant a l’àmbit públic (administració, televisió i ràdio o educació) com al privat (premsa escrita, negocis, producció o xarxes socials). Degut a això, consideram molt important oferir un servei de traducció d’italià d’alta qualitat, per a satisfer la demanda d’informació i comunicació en aquest idioma. Per això, comptam amb un equip de traductors d’italià nadius qualificats i eficients, que exerceixen la seva tasca amb professionalitat i rigor.\nL’italià és la llengua romànica pròpia i oficial a l’estat d’Itàlia (i a les illes de Sicília i Sardenya), al Vaticà, a San Marino i a una part de Suïssa. A més, també és present en tres municipis d’Eslovènia i a la regió d’Ístria, a Croàcia. Compta amb uns 70 milions d’usuaris, distribuïts arreu del món en diverses comunitats d’importància variable, com ara la dels EUA, l’Argentina o el Brasil.\nL’italià és una llengua present en àmbits molt diversos de la societat, però, sobretot, és una llengua vernacla del llatí i, per tant, de filiació cultural mediterrània. En el marc, doncs, de les relacions històriques mantingudes amb els diferents pobles que formen l’arc mediterrani, és important també de continuar garantint els lligams existents amb la cultura italiana. I una bona manera de fer-ho sens dubte és a través de la llengua. Però, sobretot, ho és perquè el turisme italià, com el francès o el rus, ha anat adquirint un protagonisme creixent que suposa, a hores d’ara, una font d’ingressos important per a l’Arxipèlag, l’ampliació de les perspectives de negoci i la possibilitat de regenerar, d’aquesta manera, el teixit econòmic del país.\nA SIGNEWORDS som conscients de la necessitat de garantir les relacions de comunicació entre les distintes comunitats mediterrànies; de la necessitat de promoure-les i estimular-les. I és per això, sobretot, que oferim les millors garanties per a la traducció de documents en llengua italiana. Ho fem amb un sòlid equip de professionals, de traductors, nadius o col·laboradors, al servei de les tasques encomanades i que ofereixen plenes garanties al llarg del procés de traducció i revisió dels documents confiats a la nostra empresa.\nSi necessites traduccions d’italià i cerques un bon traductor d’italià, a SIGNEWORDS som aquí per a ajudar-te.


Escorniflaire: Negar un minut de silenci\nAquesta setmana ha estat notícia la negativa d’Alfonso Rus, president de l’Olímpic de Xàtiva, a fer un minut de silenci, en un partit contra el Llagostera, per la mort de Nil Marin, el jove de 20 anys porter del filial del Girona mort en accident de trànsit. La seva resposta va ser "si és tan important, feu el minut de silenci a Llagostera". Indignant. Tant indignant que la xarxa n’ha anat plena i fins i tot el pare del noi ha escrit una carta adreçada a Alfonso Rus.\nEn sentir la notícia no vaig atinar de qui es tractava i, primer, vaig pensar que potser aquell home no era conscient que la seva resposta aixecaria tant rebombori. Llegir el que s’ha publicat aquests dies m’ha fet veure que no tan sols la polèmica estava servida, sinó que la mala fama del susdit president és ben merescuda. Es tracta d’un personatge polèmic fins al moll de l’os, acostumat a insultar i menysprear públicament professors, electors, adversaris ideològics, persones discapacitades… és un home sense escrúpols i mancat de sensibilitat. Militant del PP, és alcalde de Xàtiva, president de la Diputació de València i president de l’Olímpic de Xàtiva. De càrrecs no n’hi falten, ara bé, està mancat de delicadesa, sensibilitat, educació i empatia.\nNegar un minut de silenci és molt més que negar seixanta segons. Un minut de silenci és una manera d’expressar el condol i de retre un petit homenatge a una persona que ha mort fa poc. Un minut de silenci és una mostra de respecte i consideració a les persones properes al difunt, una manera de fer-los saber que estem al seu costat. És un acte de bona educació i de civisme que es fa en molts àmbits i també en l’esportiu.\nPresenciar un minut de silenci en un camp de futbol remou els sentiments. Com a mare de noies futbolistes, n’he presenciat i he participat en uns quants, tots ells amb el més absolut respecte. Veure les jugadores dretes al mig del camp, amb un posat seriós i reflexiu fa posar la pell de gallina; més encara si la persona a qui es recorda és especialment jove o molt propera.\nMinut de silenci a l'Estartit recordant l'avi Ramon. Octubre de 2006.\nSigui per malaltia, per accident o per qualsevol altre motiu, una mort a vint anys és injusta. Tant si es tracta de futbolistes, d’estudiants, de treballadors… tothom es mereix ser recordat i, tot i que seixanta segons de silenci no treuen el dolor, és una manera de fer costat a les persones afectades.\nTrobo encertada la iniciativa de la Federació Catalana de Futbol de suggerir a tots els clubs esportius que en la propera jornada de lliga facin un minut de silenci per recordar en Nil Marin. Penso que serà retre-li aquell petit homenatge que se li va negar a Xàtiva. Espero que la proposta tingui un bon seguiment.\nCarta del pare Marin a Alfonso Rus:\nPer saber més d’Alfonso Rus:\nEtiquetes: costums, esport, mort, pensament, persones, sentiment


Comunicat de les PAH’s Catalanes contra el racisme i el feixisme – PAH Barcelona\nComunicat de les PAH’s Catalanes contra el racisme i el feixisme\nArrel de les informacions aparegudes als mitjans durant els últims dies, des de la Plataforma d’Afectades per la Hipoteca hem vist amb sorpresa i indignació com dos dels membres de la llista electoral de PxC al Vendrell, José Maria Medina i Rosa Garcia, afirmaven ser membres del nostre col·lectiu al Baix Penedès. Per la seva banda, La Plataforma d’Afectades per la Hipoteca del Baix Penedès, ha aclarit que no reconeix a José Maria Medina i Rosa Garcia com a membres del seu col·lectiu.\nMés enllà de la falsedat d’aquestes informacions, des de la Plataforma d’Afectades per la Hipoteca, volem aprofitar per a deixar rotundament clara la nostra postura sobre el racisme, la xenofòbia i qualsevol tipus d’actitud discriminatòria, ja sigui a títol individual o en la forma de projectes polítics com és el cas de PxC.\nCal recordar que PxC no és la primera vegada que utilitza els moments de fractura social per mirar de fer quallar el seu discurs feixista i racista als barris més afectats per la precarietat. Les recollides d’aliments només per a “Gent de casa” organitzades pel partit feixista a Manresa o Igualada en son una proba, el rebuig de la ciutadania a aquestes pràctiques també, les dues recollides van ser aturades per la ciutadania, ensenyant el camí, dient alt i clar que als nostres barris no volem racisme ni feixisme.\nFomentant una política d’enfrontament entre aquells que estem patint els pitjors efectes de la crisi, PxC té com a objectiu dividir artificialment la lluita contra la banca i l’especulació financera entre “nacionals” i “estrangers”. L’absurd criminal d’aquesta política és fa cada dia més patent a mesura que es fa més i més evident la naturalesa internacional de l’explotació financera, que no entén d’orígens o religions, i contra les conseqüències de la qual lluitem en comú dia rere dia a les nostres assemblees. La força de la PAH rau en la solidaritat, en la unió de totes aquelles persones explotades per un sistema econòmic devorador que té com a únic objectiu exprimir-les primer i expulsar-les després.\nSense l’Ahmed, sense la Yesenia, sense la Fadua, sense el Moses, la nostra lluita no només seria impossible, sinó que no tindria sentit\nÉs per això que no podem tolerar que en cap cas es relacioni a la Pah amb qualsevol moviment o partit que vagi en contra dels nostres valors, la solidaritat, el suport mutu, les abraçades de tots colors i l’empoderament col·lectiu sense discriminar a cap companya pel seu origen cultural o la seva opció religiosa. Per altra banda, la PAH és apartidista i és inadmissible que s’utilitzi amb qualsevol tipus de fins electorals.\nAquests principis son a la base del nostre moviment i a qualsevol que els incompleixi li direm en tots els idiomes del món que mai més permetrem que el racisme avanci pels nostres barris. Mai més deixarem que el racisme fracturi la nostra solidaritat.\n1 d’abril, PAHs catalanes\nPublicado el 02/04/2015 por mrcanteroPublicado en UncategorizedEtiquetado afectats per la hipoteca, catalunya, PAHs catalanes.


Presentació comptes anuals - Cambra de Comerç de Sabadell\nHome >> Serveis generals per a l'empresa >> Registre Mercantil >> Presentació comptes anuals\nOberta Campanya de presentació de comptes al Registre Mercantil\nLa Campanya de Presentació de comptes anuals al Registre Mercantil de Barcelona finalitzarà el 26 de juliol a les 13:00h\nPer les empreses que per data de la Junta han de presentar els comptes abans del 30 de juliol de 2018, cal que ho notifiquin a la Cambra perquè aquesta valori possibilitats.\nLes tarifes que la Cambra aplica són les següents:\n39,00 €* per societat presentada.\nEls Socis Preferents del Club Cambra Sabadell gaudeixen d'un 10% de descompte en aquest servei.\nRecordem que és imprescindible presentar-los juntament amb la instància que trobareu en aquest enllaç: Descarregar el programa de generació d'instàncies del Registre Mercantil\nPer altra banda, en el següent enllaç, podreu trobar les taxes que aplica el Registre Mercantil.\nSi preciseu qualsevol aclaració o més informació ens la podeu fer arribar mitjançant el botó "sol·licitar":\nDurant tot l'any podeu utilitzar el servei de tràmits al Registre Mercantil.\nLa Cambra, amb l'objectiu d'ajudar a l'empresa a complir les disposicions que estableix la llei, soluciona els vostres tràmits amb el Registre Mercantil de Barcelona i de tota Espanya.\nEl Registre Mercantil té per objecte inscriure els empresaris i els actes i contractes relatius als mateixos, determinats per llei o reglament. També la legalització dels llibres dels empresaris i el dipòsit i publicitat dels documents comptables.\nEl sentit de l'obligació de formular comptes anuals així com la legalització de llibres és proporcionar, tant al soci o accionista, com a tercers (com són els treballadors, els creditors i les administracions públiques), una imatge fidel del patrimoni i la situació financera d'una societat.\nLa Cambra presenta els comptes anuals que tota societat mercantil té l'obligació legal de dipositar al Registre Mercantil (balanç, compte de pèrdues i guanys, memòria i informe de gestió).\nEl termini de presentació té com a límit màxim un mes des de l'aprovació dels comptes anuals per la Junta General de socis o accionistes. Donat que moltes empreses celebren la seva Junta d'Accionistes al llarg del mes de juny, la Cambra presta el servei de presentació d'aquests documents al llarg del mes de juliol.\nQualsevol empresa que desitgi externalitzar la realització d'aquests tràmits amb un cost reduït.\nLa Cambra recull els documents, els revisa i els porta al Registre Mercantil per a la realització dels tràmits corresponents. Un cop tramitats els va a buscar i els posa altre cop a la disposició de l'empresa.\nConsulteu les tarifes vigents.


Presenten a l'Alt Urgell la Gastroteca, un portal de promoció de productes agroalimentaris — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Presenten a l'Alt Urgell la Gastroteca, un portal de promoció de productes agroalimentaris\nEl secretari general de Comerç i Turisme de la Generalitat de Catalunya, Emili Valdero, ha presentat avui a l’Alt Urgell el nou portal de promoció i comercialització de productes agroalimentaris catalans de qualitat: la Gastroteca. Valdero ha subratllat que aquesta iniciativa pot beneficiar productors, distribuïdors, comerciants i consumidors d’arreu del territori, ja que està esdevenint una pàgina web molt consultada.\nEl portal s’estructura en diverses seccions, entre les quals es localitzen els productes agroalimentaris, s’explica on comprar-los, on tastar-los, i s’hi indica, fins i tot, receptes i fires i festes que hi estan relacionades. De moment ja hi ha 18.000 entrades introduïdes, i l’any que ve està previst fer-ne una important campanya de difusió. Aparèixer al portal és gratuït.\nLa trobada d’avui ha servit per donar a conèixer la iniciativa i fer-ne difusió a l’Alt Urgell.\nD’altra banda, el secretari general de Comerç i Turisme, acompanyat del director dels serveis territorials a Lleida del departament d’Innovació, Universitats i Empresa, Vidal Vidal, ha mantingut durant tot el matí diverses reunions amb el sector turístic, comercial i botiguer de l’Alt Urgell. Pel que fa als botiguers, s’ha compromès a continuar donant suport des de la Generalitat al Pla de Dinamització local. Valdero s’ha mostrat satisfet pels resultats de les campanyes dutes a terme pels botiguers urgellencs i ha garantit la renovació de la cooperació, “tenint en compte la conjuntura del comerç de la Seu, que es troba molt a prop d’Andorra”. També s’ha entrevistat amb membres de l’associació Turisme Rural de l’Alt Urgell, amb els quals ha parlat de la categorització dels establiments.\nValdero inaugurarà avui un nou hotel a la comarca: “Dolcet, l’Hotel”, amb la geotèrmia com a font d’energia. El polític català n’ha destacat la seva singularitat. “És una especial satisfacció veure que hi ha interès per atraure turisme de qualitat al territori”, ha afirmat.


Club de Ciències "Eureka" - Argentona: de novembre 2014\nContinuant amb la part pràctica i preparant l'exposició de Salamanca\nDurant aquesta segonsa sessió de part pràctica, s'han desenvolupat les idees sorgides durant la sessió anterior i indicades en el document d'IDEES GENERALS.\nEs tracta de realitzar els preparatius per treballar durant els dies de vacances de Nadal i tenir gran part d'aquesta feta per després de festes.\nExemple d'idees teòriques i experimentals d'un dels estudis, amb el seguiment per comentaris per a cada part.\nD'altra banda, el Víctor i la Irene estan preparant l'exposició (Power Point) que han de fer per Salamanca, d'aquí dues setmanes.\nPublicat per Club de Ciències "Eureka" - Argentona a 26.11.14 Cap comentari:\nEtiquetes de comentaris: 1r ESO, 2014, 3r ESO, 4t ESO, assessorament, Batxillerat, Encuentro de Jóvenes Investigadores, informe\nComençament de la part experimental\nAl llarg d'un mes, just fins les vacances de Nadal, es definiran les idees bàsiques d'aquesta part per desenvolupar-la durant els dies festius.\nAquesta consta de:\nProcés metodològic: 1000 caràcters amb espais. Estructurat en tres apartats:\nDescripció de les variables estudiades: aquells paràmetres mesruables de l'estudi (magnituds), amb una breu descripció, classificades en independents/dependents i quantitatives/qualitatives, i amb la unitat de mesura (quantitatives).\nMaterials: llistat dels materials utilitzats durant el desenvolupament de l'estudi.\nMetodologia: procediment dels diferents estudis a realitzat. Acompanyat d'imatges.\nResultats: 1000 caràcters amb espais. Estructurats de la mateixa manera que la metodologia. Acompanyats amb imatges.\nConclusions: 1000 caràcters amb espais. Són les valoracions finals dels estudis realitzats, on es rebutjen o es validen les hipòtesis inicials.\nAgraïments: 1000 caràcters amb espais. De les persones i/o institucions que han col·laborat al llarg de l'estudi.\nCom sempre, es farà el seguiment en línia amb l'aplicació Drive i s'indicaran els comentaris corresponents.\nPublicat per Club de Ciències "Eureka" - Argentona a 19.11.14 Cap comentari:\nEtiquetes de comentaris: 1r ESO, 2014, 4t ESO, Batxillerat, informe, procés d'aprenentatge\nParticipació a l'Encuentro de Jóvenes Investigadores - Salamanca\nUn treball del Club de Ciències ha estat seleccionat per participar a l'Encuentro de Jóvenes Investigadores que tindrà lloc del 5 al 8 del proper mes de desembre a Salamanca.\nEl Projecte VST, presentat aquest any per la Irene i el Víctor, amb els estudis que van fer durant el curs passat, ha estat de nou seleccionat en aquest certamen.\nAquest consisteix en la presentació del treball en forma de ponència, a més de la seva publicació en el llibre d'actes (amb ISBN), davant d'un públic universitari.\nPodeu veure el seu informe clicant sobre l'enllaç:\nPROYECTO VST II: EVOLUCIÓN Y MEJORA DE UN SISTEMA QUE FACILITA CRUZAR UNA CALLE Y INVENCIÓN DE UN OBJETO PARA LA DETECCIÓN DE PRODUCTOS PARA PERSONAS CON DISCAPACIDADES VISUALES. Autoria: IRENE GONZÁLEZ i VÍCTOR TUXANS - INFORME\nMoltes felicitats per la selecció i ara toca preparar la presentació oral dels mateixos.\nPublicat per Club de Ciències "Eureka" - Argentona a 16.11.14 Cap comentari:\nEtiquetes de comentaris: 4t ESO, Encuentro de Jóvenes Investigadores, Premis Recerca Jove, presentacions\nPerfilant la part teòrica i començar a pensar en la part experimental\nEls diferents grups han continuat amb la realització de l'informe.\nSe'ls ha comentat que tenien temps de fer la part teòrica, INTRODUCCIÓ I HIPÒTESIS fins la propera setmana, i que a partir d'aquesta, es començaria a dissenyar la part experimental.\nPublicat per Club de Ciències "Eureka" - Argentona a 12.11.14 Cap comentari:\nEtiquetes de comentaris: 1r ESO, 3r ESO, assessorament, Batxillerat, informe\nDesenvolupament de la part teòrica de l'informe\nUna vegada explicats els primers punts de l'informe, els grups de treball s'han posat en marxa en el seu desenvolupament.\nCom s'ha comentat, el primer objectiu és el desenvolupament de la idea mitjançant la realització d'un petit INFORME de 4 pàgines amb els següents apartats:\nTítol: PRINCIPAL (curt i relacionat amb el tema) i SECUNDARI (explicatiu i fent referència a la part experimental).\nAutoria: noms i cognoms dels autors/res.\nTutor/a: nom i cognoms del tutor/a.\nCentre: nom i direcció postal del centre.\nIntroducció: 1000 caràcters amb espais. Amb la següent estructuració:\nPreguntes inicials: per presentar el tema i donar peu al debat i posterior lectura del treball per part del lector/a.\nMotivació: explicar breument el per què del fet d'haver seleccionat aquest tema i no un altre.\nEstat de la qüestió: valorar la bibliografia consultada, tot ressaltant què continguts han estat comuns de trobar-se i quins no, punt d'inici en el desenvolupament posterior de la recerca.\nObjectius: què és el que es pretén. Comencen amb un verb d'acció, en infinitiu.\nHipòtesis: 1000 caràcters amb espais. Són les idees, en forma d'afirmació, que es creu en relació amb els objectius marcats, però que s'han de demostrar (validar o rebujtar) posteriorment al desenvolupament de la recerca.\nBibliografia: 1000 caràcters amb espais. llistat de les fonts bibliogràfiques utilitzades. Estructurades en Publicacions escrites (llibres, revistes...), publicacions electròniques (pdf's) i webs. S'ha d'acompanyar amb la data o dates de consulta.\nAnnex: altres elements d'interès. Normalment solen ser taules, gràfics imatges o semblants.\nPer facilitar la seva feina se'ls ha repartit un model d'informe fet durant el curs passat.\nPublicat per Club de Ciències "Eureka" - Argentona a 5.11.14 Cap comentari:\nEtiquetes de comentaris: 1r ESO, 2014, 3r ESO, assessorament, Batxillerat, informe\nEl Club a Google+\nContinuant amb la part pràctica i preparant l'expo...\nParticipació a l'Encuentro de Jóvenes Investigador...\nPerfilant la part teòrica i començar a pensar en l...\nRECERCA A LA XARXA...\nAssociació MAGMA - Exporecerca Jove\nAMPA - INS Argentona


Tres ferits lleus i 45 desallotjats en l'incendi d'un pis a Girona - El Gerió Digital\nTres ferits lleus i 45 desallotjats en l'incendi d'un pis a Girona\nUna agent dels Mossos d'Esquadra ha estat un dels afectats pel fum\nDissabte, 28 de febrer de 2015 10:32h\nEls Bombers treballant en l'incendi\nTres persones - dos homes i una agent dels Mossos d'Esquadra- han resultat ferits lleus per intoxicació de fum aquesta passada matinada en un incendi al número 3 del carrer Agudes de Girona.\nEl foc ha calcinat una habitació de l'entresòl d'aquest bloc de sis pisos i ha provocat el desallotjament de 45 veïns de l'edifici. Els fets s'han produït pels volts de dos quarts de quatre de la matinada i fins al lloc dels fets s'han desplaçat vuit patrulles dels Mossos d'Esquadra, diverses dotacions dels Bombers de la Generalitat i efectius del SEM. Cap a quarts de sis del matí els Bombers han acabat de ventilar l'edifici i tots els veïns, menys els de l'entresòl, han pogut retornar a casa seva.\nEls Mossos d'Esquadra han informat que s'estan investigant les causes que han originat el foc en aquest pis situat al carrer Agudes de la capital gironina. En ell hi dormien dos homes- que han estat dos de les víctimes-, una dona i un menor d'edat. L'incendi ha calcinat totalment una de les habitacions però ha afectat tot el pis. Per això, els inquilins han hagut de passat la nit a casa d'una veïna.\nEls dos homes, intoxicats lleus per fum, han estat evacuats a l'Hospital Josep Trueta de Girona mentre que l'agent dels Mossos - que participava en les tasques de desallotjament de l'edifici- ha estat traslladada a l'Hospital Santa Caterina de Salt.


El granger que aconsella els demòcrates aspirants a la presidència dels EUA\nEdició paper 21/01/2022\nMolts dels precandidats a la Casa Blanca l’han visitat per preguntar-li com poden recuperar el vot rural\nEl granger que aconsella els demòcrates CARLOS PÉREZ CRUZ\nEnviat especial a Lacona (Iowa)A primer cop d’ull Matt Russell és el que t’esperes trobar si et perds pels paisatges coberts de neu de l’hivern a Iowa. És blanc, igual que el 90% dels ciutadans d’aquest estat de l’Oest Mitjà dels EUA. És granger, propietari d’una de les aproximadament 86.000 granges que continuen obertes en una regió de poc més de 3 milions d’habitants. I és un home de fe. Però a partir d’aquí s’obre un abisme entre el que t’esperaries trobar en un dels racons més profunds dels Estats Units -allà on no arriba la cobertura telefònica i les carreteres són camins de fang, gel i neu- i el que et trobes quan arribes a Coyote Run, la granja que gestiona des del 2004.\nCinquena generació de grangers de la seva família, el Matt té 49 anys, és gai i està casat des del 2003 amb Patrick Standley. “No legalment -puntualitza-, però vam celebrar una cerimònia”, perquè el matrimoni homosexual no es va legalitzar a Iowa fins al 2009. Standley treballava al zoo de Des Moines, la capital de l’estat, però ho va deixar el 2006 per dedicar-se exclusivament a la granja al costat del seu marit. Abans de fundar-la, el Matt va arribar a plantejar-se fer-se capellà, però va acabar treballant al departament de dret agrícola de la Universitat de Drake, a Des Moines.\nAmb el blat de moro i la soja com a principals cultius en aquesta regió (la Xina compra el 60% de la soja que produeix Iowa), el Matt i el Patrick van apostar contra corrent per desenvolupar un projecte “minorista i sostenible”. Avui amb prou feines cultiven un terç del terreny que tenen, que és bàsicament farratge, i el gestionen seguint el model de l’agricultura regenerativa. Busquen l’excel·lència del producte, però fonamentalment promouen que el camp sigui un dels fronts de batalla contra la crisi mediambiental. “Cal parlar als grangers sobre la crisi climàtica -apunta Russell-, però cal fer-ho a la seva manera i ser positius perquè siguin part de la solució”.\nPartícips de la solució\nEl març de l’any passat el Matt va publicar un article d’opinió al New York Times que va cridar l’atenció dels aspirants demòcrates a la presidència dels Estats Units. L’article donava pistes perquè el partit demòcrata pogués “guanyar a l’Amèrica rural”, avui devota de les paraules de Donald Trump. Després de sortir publicat, el matrimoni va rebre al juny la visita del ja excandidat Beto O’Rourke. A l’agost els va visitar la ja també excandidata i senadora Kamala Harris. Finalment, al novembre va passar per Coyote Run l’exvicepresident Joe Biden. Amb tots els altres -menys amb el senador Bernie Sanders i amb el multimilionari Mike Bloomberg- va conversar-hi a través d’internet. El Matt assegura que tots li van demostrar un interès sincer i han inclòs en els seus programes algunes de les seves idees.\nUna d’elles és que el govern pagui als grangers per combatre la crisi climàtica. “És el fet més important que li passarà a l’agricultura en els pròxims 20 anys”, assegura el Matt. “Hem d’alimentar la gent, produir la nostra pròpia energia i oferir serveis mediambientals”. Tot això, explica, “ha d’estar integrat”. Aquesta transformació implica, per exemple, tant reduir dràsticament les emissions de diòxid de carboni al camp com capturar-les a l’atmosfera. “No hi ha una política econòmica que ens impulsi a fer això -es lamenta-. I si no hi ha un factor econòmic, el que som és filantrops”. Segons aquest granger, l’administració continua alimentant “l’era dels combustibles fòssils”.\nDirector executiu des del 2018 d’una ONG que promou la lluita contra l’escalfament global, Matt Russell, votant demòcrata, és tanmateix molt crític amb l’aproximació d’aquest partit al món rural. “Ho he vist tant amb l’administració Clinton com amb la d’Obama”, explica referint-se a quan va treballar com a assessor del departament d’Agricultura. En comptes d’escoltar els pagesos, el Matt diu que els demòcrates “arriben amb les polítiques predeterminades”. I la clau, segons assegura, és “involucrar els pagesos en la solució”.\nValors i economia\nLa guerra comercial amb la Xina, declarada per Donald Trump el 2018 i de la qual fa poc es va signar un alto el foc, ha sacsejat el sector. Però la Casa Blanca ha volgut calmar els ànims en els dos últims anys amb compensacions per valor de 28.000 milions de dòlars. “Els demòcrates pensen que, com que Trump ha perjudicat l’economia, recuperaran el món rural”.\nPerò el Matt creu que el partit no llegirà bé la situació fins que s’adoni que són els valors i no l’economia els que mouen aquest món. “Estem perdent davant la por i l’aïllament”, recorda. Trump i els republicans “han segrestat la fe” i han invertit “enormement en valors”, encara que sigui amb l’objectiu d’atiar la por a la immigració i a la pèrdua de la identitat. “Els demòcrates -lamenta el Matt- no han proposat una visió que ofereixi a la gent una sensació d’esperança”.\nEstats Units eleccions presidencials Partit Demòcrata Casa Blanca\nUltimàtum als legionaris perquè marxin de Sant Andreu\nLa tercera dosi té realment més efectes secundaris?\nArgimon adverteix del rècord de clients a les mútues de salut: "Això és la privatització"\nIñaki Urdangarin, sobre les fotos amb una altra dona: "Les coses passen i ho gestionarem de la millor manera possible"\nLa israeliana Vegan Nation es postula per patrocinar el Barça\nEl Govern té dos mesos per aplicar la sentència del 25% de castellà\nLa JEC ordena al Parlament retirar l'escó al diputat de la CUP Pau Juvillà\nEl Barça crema a l'infern de San Mamés (3-2)


Tower View Hotel Blackpool Regne Unit - Ofertes d'hotels amb els MILLORS DESCOMPTES EN LÍNIA\n31 Bethesda Rd, Blackpool Centre, Blackpool, Regne Unit - Veure al mapa\nMés informació sobre Tower View Hotel\nPer als viatgers què vulguin captar les imatges i els sons de Blackpool, Tower View Hotel és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. No és menys excepcional el fàcil accés que té l'hotel a les incontables atraccions i llocs d'interès de la ciutat com Club de Golf Knott End & Fleetwood, Club de Golf Blackpool North Shore, Aeroport Internacional Blackpool.\nA Tower View Hotel, l'excelent servei i instal.lacions superiors faran de la vostra estada una experiència inoblidable. Per anomenar algunes de les comoditats de l'hotel, hi ha magatzem d'equipatge, instal·lacions per a reunions i banquets , habitació familiar, biblioteca, àrea de fumadors.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, servei de despertador, aparell de televisió, aparell de televisió LCD/pantalla de plasma, reproductor de DVD/CD a cada habitació. Durant el dia podeu gaudir de l'atmòsfera relaxant de camp de golf (a 3 km), parc infantil. Amb una localització ideal i amb comoditats imbatibles, Tower View Hotel no troba competidors en cap categoria.


“Por H o por B”: quan Parla va trobar Malasaña - Inside Media\n“Por H o por B”: quan Parla va trobar Malasaña\nPublicat el 24 Juliol, 2020 24 Juliol, 2020\nPodran dues noies de l’extraradi, Hache i Belén, conquistar el barri més modern de Madrid i convertir-se en part integrant del seu paisanatge? Partint del xoc cultural entre hipsters i chonis, aquesta irreverent comèdia reivindica l’amistat entre dones mentre explora les dificultats de construir una identitat pròpia en temps d’Instagram\nHBO Espanya acaba d’estrenar “Por H o por B”, una sèrie sobre dues amigues de Parla que anys després de distanciar-se per culpa d’un malentès recuperen la relació en el barri més modern de Madrid: Malasaña. Entre barbuts, tints sorprenents, tatuatges o ioga amb cabres, Hache i Belén descobriran els difusos límits del postureig en una comèdia on la realitat sempre supera la ficció.\nManuela Burló Moreno és la creadora, directora i guionista de “Por H o por B”, una expansió del seu sisè i reeixit curtmetratge, “Pipas”. “El 2013 passa una cosa màgica amb el curt, que ningú preveu, i és que es fa viral, arrasem al Notodofilmfest, ens nominen als Goya… Va tenir un llarg recorregut en festivals que va fer que durant dos anys jo estigués rumiant la idea de saber més d’elles”, explica la directora sobre aquestes dues noies d’extraradi que, en aquells dies, no tenien ni nom.\n“En aquest temps faig dos llargs” –“Cómo sobrevivir a una despedida” i “Rumbos”–, “però quan el 2015 un dels productors, Jorge Pezzi, m’ofereix crear una sèrie sobre noies vaig pensar que havia vingut Déu a veure’m”, afegeix entre riures. “A partir d’aquí escric el capítol pilot, una bíblia i un dossier, i comencem amb la venda. Li ho vàrem oferir a HBO i van decidir apostar per ell”, explica Burló Moreno mentre assegura que la ressonància entre el títol de la sèrie i la plataforma és una completa casualitat.\nMarta Martín com la bruna i voluptuosa Hache i Saida Benzal en el paper de la rossíssima i escultural Belén tornen a ficar-se així dins la pell d’aquestes “personajas”, dues dones valentes, orgulloses i sense pèls a la llengua disposades a conquistar un territori hostil on dominen les aparences. “Res és el que sembla a les xarxes socials. Aquesta mirada està en la sèrie, la façana que mostra tothom, com en realitat estic feta una merda però publico que estic súper feliç”, assenyala en aquest sentit Martín.\n“La sèrie té moltes capes. La principal és clar que és l’amistat fèrria entre elles dues, però també es parla de moltes situacions on es pot trobar qualsevol jove: l’acceptació social, la pertinença, els prejudicis dels altres per la teva manera de vestir o el lloc d’on vens, quan algú rebutja els seus propis orígens per integrar-se”, continua dient Benzal.\nLa química entre Martín i Benzal i la seva aclaparadora naturalitat davant les situacions més rocambolesques és, en opinió de les tres, fruit del minuciós treball de guió de Burló Moreno, el seu treball de direcció i una intensa capacitat de concentració per part de les actrius. D’altra manera, és difícil que resultin versemblants una escena eròtica on Ernesto Sevilla porta una màscara de cavall, un concurs per trobar a l’únic home afaitat del barri o una baralla entre mascotes, Belén una d’elles com una bailonga vaca, amb dramàtic resultat.\nParlant de l’amistat entre dones, i seguint el camí de referents de la pròpia HBO com “Girls” o “Big Little Lies”, Burló Moreno desenvolupa la importància que dona a aquesta qüestió dient: “Encara existeix el fals mite que entre dones sempre hi ha picabaralles, ressentiment, enveges, competitivitat, que no hi ha una relació autèntica d’amistat com en el cas dels homes i jo em nego a creure això”.\nSent ella la dona que acapara els crèdits i dos les protagonistes de la seva sèrie, cal preguntar-se si en aquests temps del #MeToo la representació femenina i feminista és una preocupació creativa. “La intenció no va ser aquesta, però sí que considero que cal donar més visibilitat a l’univers de les dones en molts àmbits”, assenyala en aquest sentit Burló Moreno. “Por H o por B” es una producció de Globomedia (The Mediapro Studio) i Lacoproductora per a HBO Europe a Espanya. Completen el repartiment Brays Efe, Itziar Castro, Javier Bódalo i Fernando Albizu, entre d’altres.\n← Llums i ombres de “Dark”\n“Quan la pols es fa cendra”: crònica col·lectiva d’un atemptat →


La policia desallotja una festa il·legal en una nau industrial a Castelló de la Plana - À Punt\nLa policia desallotja una festa il·legal en una nau industrial a Castelló de la Plana\nHi participaven 20 joves, a una d'elles l'han detinguda per un delicte de resistència i desobediència, després de negar-se reiteradament a abandonar la 'rave'.\nImatge d'arxiu de la Policia Local de Castelló de la Plana / @AreaSeguridadCS (Twitter)\n08 de novembre 2020 - 13:32\nCap a les 2:00 hores d'aquest diumenge, agents de la Policia Nacional han localitzat una possible festa il·legal a la carretera de Borriol, prop de l'antic escorxador.\nAtés l'elevat nombre de persones, al lloc van acudir també efectius de la Policia Local de Castelló de la Plana. En total, els agents han identificat díhuit persones, que han rebut una proposta de sanció per incompliment de les mesures de l'estat d'alarma.\nUna de les joves ha sigut detinguda per un delicte de resistència i desobediència, després de negar-se reiteradament a abandonar la rave. La jove va ser traslladada finalment a dependències policials.


CABANYAL OBERT OBSERVATORI CIUTADÀ MOLTS MITJANS ES FINANCEN PELS ACORDS COMERCIALS OPACS\nAixí ho ha destacat el periodista, comentarista televisiu i director editorial del diari digital infoLibre, Jesús Maraña, durant la seva xerrada-debat en el marc de la presentació de Cabanyal Obert, una plataforma associativa que neix amb la voluntat de convertir-se en un espai cultural i de participació ciutadana en un barri que està deixant enrere una etapa turbulenta i destructiva.\nAquesta trobada-debat organitzat per Cabayanl Obert ha servit a aquesta associació com a presentació del seu programa d’activitats, entre els quals destaquen ‘La Fàbrica de Trobades’, un espai per tractar amb serietat aspectes que concerneixen a la ciutadania i als seus drets democràtics i socials.\nSota el títol Informar-se o Conformar-se, en una clara al·lusió a la cada vegada més qüestionada independència, veracitat i honestedat de la premsa, Jesús Maraña, acompanyat per Fernando Flores, i Javier de Lucas, tots dos professors de la Facultat de dret de la Universitat de València, al costat de la periodista Lola Bañón, han debatut sobre la necessària transparència dels mitjans i l’imperatiu que aquests tornin a establir clares distincions entre informació i opinió.\n“Moltíssims mitjans funcionen i es financen pels acords comercials opacs amb les grans empreses, amb els bancs i amb les institucions”- ha denunciat Maraña durant la seva exposició. “Aquests mitjans reben finançament no pel seu nombre de lectors o penetració entre el públic, sinó per acords pre-establerts amb les grans agents ecónomios i polítics per ‘portar-se bé’ ”.\nUna realitat, a la qual apunta Maraña, que no per desconeguda és menys preocupant, perquè “posa en dubte el dret de la gent a rebre una informació ja no diré veraç, però si almenys honesta”- Puntualitza\nEl director de InfoLibre també s’ha referit al fet que «és important eliminar l’opacitat dels mitjans, ja que funciona com un blindatge del poder. L’opacitat condueix a la corrupció, el amiguismo «, va destacar Maraña, que s’ha referit a la transparència com a «exigible a les institucions públiques, però també als mitjans de comunicació que han de ser, ara més que mai, vigilants del poder «.\n« JESUS MARAÑA ABRE EL PRIMER DEBATE DE LA FÁBRICA DE ENCUENTROS\nEL DIARIO VALENCIAEXTRA ENTREVISTA AL COORDINADOR DE CABANYAL OBERT »


És l’estupidesa, economista | El fem fatal\nÉs l’estupidesa, economista\n3 comentaris Posted by El fem fatal a 04/09/2012\nEl cap de la secció d’economia passa l’última pàgina de La reina al palau dels corrents d’aire i s’eixuga la suor del front. No són les rancúnies i guilladures dels milionaris suecs que l’han fet patir fins al final. Ni cap mena de neguit pel fet d’haver acabat tot just ara la lectura obligatòria-si-és-que-vols-ser-algú del bestseller de cinc anys enrere; és un home pràctic ell, què coi ha d’estar per novel·letes. Ni, és clar, la supervivència, tantes vegades incerta, de l’autista justiciera per equivocació Salander i de l’aparentment perillosíssim txulo piscines Blomkvist. No, sua d’alleujament i de perplexitat. Convençut de la validesa del pressupòsit segons el qual els agents econòmics –tu i jo– són agents racionals, havia trobat francament angoixant el començament de la trilogia, però ara ja ha après que totes les crítiques a la manca de moral, d’esperit crític i de capacitat d’investigació i a l’excés de conformisme, de susceptibilitat al suborn i d’autocensura vergonyant dels economistes que escriuen als mitjans de comunicació no són més que literatura de consum ràpid. Ara, ves per on, torna a suar; es demana si és un gènere gaire diferent del que publica el seu diari.\nAis, microcontes consum ràpid, economia, estupidesa, literatura, Millenium, mitjans de comunicació\n← Com t’ho diria\tEsports al parc →\n3 responses to “És l’estupidesa, economista”\nPons 04/09/2012 a les 5:02 pm\ndec ser l’únic del mon que no s’ha llegit cap Larsson…\nEl fem fatal 05/09/2012 a les 3:14 pm\nTomàs 09/09/2012 a les 12:41 pm\nT’hi has d’acostumar a una manera de fer i de manegar els temes que són molt diferents a les nostres. S’em fan una mica lentes les lectures!


Es posa en marxa a Olot el segon servei per autocaravanes de la Garrotxa – elgarrotxi.cat – Olot, Garrotxa, Girona\nEs posa en marxa a Olot el segon servei per autocaravanes de la Garrotxa\nAmb l’inici de la Setmana Santa, s’ha posat en marxa a Olot un espai per a autocaravanes.\nEls usuaris d’aquesta modalitat turística disposen d’una àrea amb tots els serveis al seu abast per poder fer parada a la ciutat. Es troba al Càmping Les Tries que, a més d’obrir un nou accés per facilitar l’entrada de les autocaravanes ha condicionat un espai dins les instal·lacions. S’hi pot fer nit o bé només omplir aigua i buidar les aigües brutes i preparar el vehicle per a un nou recorregut.\nL’Ajuntament d’Olot havia previst la creació d’una àrea d’acollida d’autocaravanes per donar resposta a la demanda d’estacionament i pernoctació dels usuaris d’aquesta modalitat turística. Amb el condicionament de la zona al Càmping Les Tries, la ciutat ofereix aquest servei als visitants que viatgen fent ruta. El regidor Estanis Vayreda ha explicat que “des de l’Ajuntament senyalitzarem l’àrea i farem difusió d’aquest nou servei que oferim com a ciutat”.\nVeient la importància que cada vegada està adquirint més aquest sector, els responsables del càmping han fet les millores necessàries per posar al dia les instal·lacions. Pau Badosa del Càmping Les Tries ha explicat que “disposen d’un centenar de parcel·les de les quals 35 són per autocaravanes mentre que la resta són bungalows, estades de llarga durada i zones per a acampada”. En Pau és actualment el responsable del Càmping Les Tries, la tercera generació d’un negoci familiar creat l’any 1964 i que actualment porta juntament amb la seva dona, nascuda a Alemanya. La demanda creixent del sector i l’atenció pel turisme europeu els ha portat a afegir aquesta modalitat a la seva oferta.\nSegons una enquesta realitzada per Fira de Barcelona entre els visitants de la 31ena edició del Saló Internacional del Caravàning, un 40% dels enquestats diu haver-se iniciat en aquesta afició fa menys de 10 anys, i d’entre ells, un 20%, fa menys de 5. Segons aquest mateix informe, el perfil majoritari és el d’una persona entre 30 i 50 anys que viatja habitualment en família (en un 58%) o en parella (un 42%). Pel que fa al tipus d’activitat, el 36% dels enquestats practica majoritàriament el turisme de natura i el 23% prefereix el turisme cultural mentre que només el 13% opta per les vacances de sol i platja.\nEl poble de Mieres podrà decidir sobre dos temes en una consulta popular


El cartell "Avellanes reivindicatives" guanya el Concurs de Cartells de la 38a Fira de l'Avellana | FemSafareig.cat\nEl cartell “Avellanes reivindicatives” guanya el Concurs de Cartells de la 38a Fira de l’Avellana\njul. 02, 2018 Redacció Cultura/Societat 0\n“Avellanes reivindicatives”, obra de Marc Fortuny Badet, és la proposta guanyadora del Concurs de Cartells de la Fira de l’Avellana 2018. El cartell es va emportar un 31,24% dels vots en la votació popular, que es va celebrar del 15 al 25 de juny.\nEl dia 27 de juny es van donar a conèixer els resultats de la votació. El cartell que va quedar en segona posició va ser “Alegria”, de Rubén Lucas García de Torreagüera, a Múrcia, amb un 28,9% dels vots. El tercer va ser “Avellana tacada”, de Joan Casas Torras de La Riera de Gaià, amb un 25,3%, i el quart classificat, “Tinta sobre Sac”, de Natàlia Garcia Monné de Reus, amb un 14,1% dels vots.\nA part del guanyador, que rep un premi de 500€, es va donar un accèssit de 200€ a l’autor local Josep M. Mas i Folch per la proposta “Floc d’Avellana”, i un accèssit a l’artista jove local dotat amb 100€. En aquest cas, el va rebre el cartell “Avellana, floc i sac”, de Miquel Guasch Munné.\nElegit per votació popular\nL’any passat es va instaurar, per primer cop, un procediment de votació popular per escollir el cartell de la Fira de l’Avellana. Els riudomencs van poder votar el cartell que més els agradava entre quatre propostes triades per un jurat de persones expertes en l’àmbit del disseny. La votació es podia fer de dues maneres. D’una banda, de manera presencial en un total de 32 establiments del poble, després de fer una compra d’algun producte o servei. De l’altra, a través d’un àlbum de fotos de Facebook de l’Ajuntament de Riudoms. Els usuaris podien posar “M’agrada” a la seva proposta preferida. En total, es van recollir 1.357 vots.\nConcurs, Concurs de cartells de la Fira de l'Avellana, fira, Fira de l'Avellana, Fira de Sant Llorenç\nEl bombó de coca amb recapte i...\nag. 20, 2019 0\nL’Ajuntament rectifica i Luis...\nag. 03, 2019 0


«Sisquera que aspolso bé la garnatxa» – Cellers Tarroné – Vinos con Denominacón de Origen Terra Alta\n«Sisquera que aspolso bé la garnatxa»\nBy comunicacio@cellerstarrone.com31 mayo, 2017Noticias\nUna vegada més, el món del vi ens demostra la riquesa lingüística que tenim i encara conservem en aquest país. A la vinya, entre els mesos de maig i juny floreixen els ceps. Coincidint amb la primavera, entre la vegetació i els pàmpols verds s’observa com creix la flor. Just després de la floració, arriba el quallat i, a Batea, li’n diem aspolsada. El quallat és el moment en què s’obren les flors de la vinya per ser pol·linitzades. Tot seguit es desenvoluparà el gra de raïm que, en els inicis, té un tamany inferior al d’un pèsol. El quallat o l’aspolsada es completa en dues o tres setmanes després de la floració.\nA Cellers Tarroné, a Batea, des de ben petits hem sentit dir als pares que si hi ha bona “espolsada” hi haurà una bona collita. Però si hi ha mala espolsada, caldrà patir. De fet, hi ha una frase més popular encara, que ha passat de generació a generació, que diu: “Sisquera que aspolso bé la garnatxa”. Els iaos la feien servir molt per explicar com vivien aquest moment transcendental a la vinya.\nLa garnatxa de la Terra Alta és molt sensible a la mala aspolsada i per això sempre ens preocupa molt aquesta etapa del cicle vegetatiu. Si la climatologia i les malalties respecten, tot anirà bé. És un moment per estar molt més atents encara a la vinya. Observació, prevenció i molta cura perquè el procés de quallat es completi amb totes les garanties i la verema sigui tan bona com desitgem.\nDissabte, 3 de juny.- Sopar-maridatge al Restaurant de La Fontcalda organitzat per ViOrigen. Un dels plats del sopar serà el melós de vedella i s’acompanyarà de Seguit, el vi negre de garnatxa amb 12 mesos de criança.\nEl vi A part 100% garnatxa blanca envellit i acollit en barriques d’acàcia ja ha arribat al mercat rus. Molt contents que a través del nostre distribuïdor, els clients russos hagin pogut descobrir una nova expressió de la varietat autòctona de la DO Terra Alta.


Cristina Simón · setembre 2013 · Global Voices en Català\nCristina Simón · setembre, 2013\nEls darrers articles de Cristina Simón de setembre, 2013\nLa memòria del cantautor xilè Víctor Jara continua ben viva quaranta anys després del seu assassinat a mans dels soldats de l'exèrcit colpista de Pinochet.\nOrient Mitjà i l'Àfrica del Nord12 setembre 2013\nSyria Untold parla amb els joves activistes de la ciutat de Rakka, artífexs d'una multitud de campanyes que busquen construir la Síria llarg temps somniada.\nOrient Mitjà i l'Àfrica del Nord11 setembre 2013\nMalgrat la repressió, els sirians han trobat canals alternatius per tal d'evitar la censura. És el cas de Radio SouriaLi, que emet per Internet.\nL'amenaça de guerra s'abat sobre Síria\nOrient Mitjà i l'Àfrica del Nord8 setembre 2013\nL'amença de guerra s'abat sobre Síria en forma de bombardeigs "punitius" per part dels Estats Units. A la xarxa, proliferen els experts en la matèria.\nEuropa Central i del Est7 setembre 2013\n"No ho creureut, però la pau regna a Damasc. La gent seu als cafèsi passeja pel carrer, aliens a la histèria universal."


13/07/2017 Novetats en Wunder Training: un entrenament més complet i eficaç\nEn els últims mesos, Wunder Training, patrocinador de la Federació Catalana de Golf, ha experimentat una gran renovació del seu mètode d'entrenament i dels serveis de salut que ofereix, amb l'objectiu de proporcionar l'entrenament més eficaç segons el rendiment i les aptituds de cada persona.\nAl reeixit mètode d'enfortiment muscular, Wunder Training ha afegit els beneficis de l'entrenament cardiovascular i l'entrenament de flexibilitat. En conjunt, potencien tres pilars físics mitjançant les màquines d'entrenament més avançades del mercat (MedX), una metodologia basada en els últims descobriments de la medicina i les ciències de l'esport i la supervisió constant dels seus professionals durant tot l'entrenament.\n1. Entrenament de la força: enfortiment muscular. En potenciar la força dels músculs amb exercicis en màquines de resistència, s'aconsegueixen múltiples beneficis, com protegir millor els ossos i articulacions, prevenir l'aparició de lesions i dolències i millorar el rendiment en l'esport i en la vida diària.\n2. Entrenament de la resistència: exercici cardiovascular. Moure el cor millora la resistència física i prevé l'aparició de malalties cardiovasculars i metabòliques.\n3. Entrenament de la flexibilitat: estiraments. Treballar la flexibilitat permet mantenir la mobilitat natural del cos i evitar problemes en l'aparell locomotor.\nPer dur a terme aquest programa d'entrenament, Wunder Training ha millorat les seves instal·lacions amb la incorporació de dues noves zones: una d'exercici cardiovascular, equipada amb cintes, bicicletes i el·líptiques, i una altra d'estiraments, amb equips Medx Super Stretch que utilitzen tecnologia patentada per col·locar el cos en posicions biomecánicamente avantatjoses i estirar d'una forma efectiva, senzilla, mesurable i segura.\nNous serveis: Entrenador personal i Fisioteràpia del Sòl pèlvic\nAquest any, Wunder Training també ha estrenat dos nous serveis.\nEl servei d'Entrenador personal són sessions personalitzades amb un entrenador de Wunder Training que dissenya un programa d'exercicis adaptat als objectius, característiques i necessitats de cada persona. Aquestes sessions tenen una durada de 30 o 60 minuts, en les quals es realitza un treball de força muscular, resistència i flexibilitat, mitjançant un ampli ventall de tècniques i exercicis, com a exercicis d'enfortiment muscular en màquines i amb pesos lliures, exercicis amb elàstics i TRX, estiraments en llitera, etc.\nPer la seva banda, la Fisioteràpia del Sòl pèlvic consisteix en l'entrenament de la zona del sòl pèlvic per evitar dolències tan molestes com la incontinència urinària. Segons les necessitats de cada persona, aquest enfortiment de la zona es realitza amb tècniques que van des de les teràpies manuals i la electroestimulación fins a l'entrenament en l'exclusiva màquina A5, que focalitza l'exercici a la zona pèlvica de forma segura, aïllant l'ús d'altres músculs i mesurant els resultats al moment de la seva realització.\nAvantatges per als federats de FCG\nCom a patrocinador de la Federació Catalana de Golf, Wunder Training ofereix els següents beneficis als federats:\n• PROGRAMA PERSONALITZAT D'ENTRENAMENT: per només 49,95 €/mes.\n• ESTUDI DE LA TREPITJADA I PLANTILLES: 10% de descompte en la realització de Plantilles Personalitzades.\n• FISIOTERÀPIA: Pack de 6 sessions de fisioteràpia per només 240€ + un mes gratuït d'Entrenament.\n• REVISIÓ MÈDICA ESPORTIVA: 28 € per revisió mèdica.\n• ENTRENADOR PERSONAL: 1ª sessió gratuïta.\nPer sol·licitar aquestes promocions, únicament cal mostrar el carnet de federat en la recepció de Wunder Training (C/Muntaner 529).\nMés informació: https://www.wundertraining.com/federaciones/